Legend of Kaulanapokii. 565 



la lakou me ka hi aku a komo na waa hiki i Kukuipaliu ma Kohala. A pae lakou i 

 Kukuipahu, ua pololi, ua liele a maka poniuniu i ka make a ka ai, hoona akii la lakou 

 nei a ka hale o ke kiai, olelo mai ke kiai: "E! I olelo mai ke kaikoeke o oukou e pii 

 oukou ke pae mai, aia no ka ai iaia." I aku na kaikaina ia Mumu: "E pii oe, a hiki, 

 lawe mai oe i wahi ai na makou, a maona ia pii aku, mai lohi oe." Hopu iho la o 

 Mi:mu he aku, pii aku la a hiki i Puuiki, he ahua puu ia e nana ana ia kai o Kukui- 

 pahu, a e nana ana i na hale o Hikapoloa. Hai aku ke kiai ia Hikapoloa. "E, he 

 kanaka hoi keia eia la, ke holo mai nei he ia ko ka lima." Nana aku la o Hikapoloa 

 a ike, olelo aku la: "O Mumu, o ke kaikunane o Mailelaulii ma." 



A hiki mai la o Mumu i waho o ka pa o ka hale, ninau mai la i ke kiai: "Auhea 

 na 'Hi wahine?" I aku ke kiai: "Mahope ia, e komo e ai a maona, alaila i ka maka- 

 maka." Ma keia olelo a ke kiai, komo aku la o Mumu i loko o ka pa o ka hale, a hiki 

 i ka hale, kahea mai ke kiai o loko: "Komo mai." Komo aku la o Mumu, o ke poo kai 

 komo, ooki iho la keia kanaka i ke koi, lele ke poo mai ke kino aku, a kahi e waiho. 



Ninau mai ke poo o Mumu: 



E ui aku, e ninau, 



I ka hala i make ai ke kanaka; 



Heaha ka hala o kanaka i make ai? 



I aku o Hikapoloa: "He hala. O ka pa ai ole, haawi ia mai, o ka pa ai, aua ia 

 aku. Oia ka hala." Pane hou mai ke poo o Mumu ia Hikapoloa: 



O ka hala wale iho la no ia, e make ai kanaka? 



Ua makaukau ka umu, iia enaena; ia wa, kalua ia ke kino o Mumu i ka umu, a 

 moa, olelo o Hikapoloa: "O ka mea ikaika i ka ai ana, e lilo ke ahupuaa nui iaia. A 

 pan ka ai ana, kiola ia aku la na iwi i ka puainako. Kakali mai la na kaikaina o ka 

 hoi aku, a liuliu, pii o Ahewahewa, pela no ka liana a hiki ia Kalino. Lalau iho la o 

 Kalino i ke aku, pii mai la a hiki i Puuiki, hai aku la ke kiai ia Hikapoloa: "E, he 

 kanaka wiwi ae hoi keia e pii mai nei." I aku o Hikapoloa: "O Kalino keia kanaka, 

 ua kunihi mai la ka pii ana; he kanaka nui keia, o ka pau keia o na kane. O ka muli 

 loa keia o Mumu ma." A hiki o Kalino, me ke aku i ka lima, ninau aku la i na kiai: 

 "Auhea na 'Hi wahine?" "Mahope ia, e komo e ai a maona, alaila hele aku e ike." 

 Komo aku la o Kalino, ooki iho la ke koi, moku ke poo. Olelo mai ke poo o Kalino: 



E ui aku, e ninau 



I ka hala i make ai ke kanaka; 



Heaha ka hala o kanaka i make ai? 



